VAIO-käyttöopas VPCEH2/VPCEJ2/VPCEK2/VPCEL2-sarja

Task

# Horrostilan käyttäminen

Horrostilassa VAIO-tietokoneen nykyinen tila tallentuu sisäiseen tallennuslaitteeseen, minkä jälkeen tietokoneen virta katkeaa. Horrostila on hyödyllinen, kun et aio käyttää tietokonetta pitkään aikaan.

## Voit ottaa horrostilan käyttöön seuraavasti

1. Valitse (Käynnistä), valitse Sammuta-painikkeen vieressä oleva nuoli ja valitse sitten Horrostila.

Vihje

- VAIO-tietokone siirtyy horrostilaan myös seuraavan toiminnon seurauksena.

- Paina näppäinyhdistelmää Fn+F12.

- Virran merkkivalo ei pala, kun VAIO-tietokone on horrostilassa.

## Voit palata normaalitilaan seuraavasti

1. Paina virtapainiketta.

Huomautus

- Huomaa, että jos pidät virtapainiketta painettuna yli neljän sekunnin ajan, VAIO-tietokone sammuu automaattisesti. Tällöin kaikki tallentamattomat tiedot poistetaan.

- Oletusarvon mukaan VAIO-tietokone siirtyy automaattisesti horrostilaan, kun akun varaustaso laskee vähäiseksi. Windows ei ehkä kuitenkaan salli käynnissä olevien ohjelmien ja kytkettyjen laitteiden toiminnan keskeyttämistä, joten horrostilaan siirtyminen voi epäonnistua. Jos näin käy ja akun varaus on loppumassa, tietokone sammutetaan, jolloin tallentamattomat tiedot häviävät.
  Kun käytät tietokonetta akkuvirralla, tallenna tiedot usein ja aseta tietokone manuaalisesti horrostilaan tarvittaessa.

- Kun siirrät VAIO-tietokonetta, varmista, että virran merkkivalo ei pala. Näin voit välttää iskujen ja tärinän kohdistumisen käynnissä olevaan kiintolevyyn.

Vihje

- Kun latauksen ja virran merkkivalot vilkkuvat samanaikaisesti tai näyttöön tulee ilmoitus akkuvirran vähäisyydestä, aseta VAIO-tietokone horrostilaan tai kytke se pistorasiaan.

Aiheeseen liittyvää
Tietoja virransäästötiloista
Lepotilan käyttäminen
Akun käyttöiän pidentäminen