VAIO-käyttöopas VPCEH2/VPCEJ2/VPCEK2/VPCEL2-sarja

Reference

# Akun käyttöön liittyviä huomautuksia

Lue seuraavat akun oikeaa käyttöä koskevien varotoimien kuvaukset huolellisesti ennen akun käyttämistä.

## Tietoja akusta

- Tietokoneen mukana toimitettu akku on tarkoitettu VAIO-tietokoneelle.

- Käytä oman turvallisuutesi takia vain tietokoneen mukana toimitettua akkua tai Sonyn määritysten mukaista lisävarusteena saatavaa akkua.

- Turvallisuussyistä akun lataaminen voi keskeytyä suurissa tai alhaisissa lämpötiloissa.

- Kun VAIO-tietokone on liitettynä verkkovirtaan verkkolaitteen kautta, se käyttää verkkovirtaa, vaikka akku olisi paikallaan.

- Toimitukseen sisältyvä akku ei ole ladattu täyteen toimitushetkellä.

- Kun akkua käytetään tai ladataan, se lämpenee. Tämä on normaalia, eikä siitä ole syytä huolestua.

- Älä käytä VAIO-tietokonetta, kun siinä ei ole akkua, sillä se voi aiheuttaa tietokoneen toimintahäiriöitä.

## Tietoja akun tyhjenemisestä

Lataamisen jälkeen akun varaus purkautuu vähitellen, vaikka sitä ei käytettäisi. Jos akkua ei käytetä pitkään aikaan, sen varaus voi tyhjentyä. On suositeltavaa ladata akku ennen käyttöä.

## Tietoja akun käyttöiästä

Akun käyttöikä vaihtelee tietokoneen käytön ja asetusten mukaan.

## Tietoja akun tehon heikkenemisestä ja akun vaihtamisesta

- Akku on kulutustarvike. Sen kapasiteetti heikkenee vähitellen toistuvien latausten ja varausten purkautumisen seurauksena. Sen seurauksena täyteen ladatun akun käyttöaika lyhenee jatkuvasti, kunnes akun käyttöikä on lopussa. Kun akun käyttöaika on lyhentynyt huomattavasti, tarkista akun tila ja vaihda akku uuteen Sonyn määritysten mukaiseen akkuun.

- Jos akku tyhjenee nopeasti myös täyteen lataamisen jälkeen tai se on kulunut loppuun, vaihda akku uuteen.

## Virransäästötilan käyttäminen

Jos akun virta loppuu lepotilan ollessa käytössä, kaikki ennen lepotilaan asettamista tallentamatta jääneet VAIO-tietokoneen tiedot häviävät eikä niitä voi palauttaa. Muista tallentaa kaikki tiedot, ennen kuin asetat tietokoneen lepotilaan.
Horrostilassa kaikki tiedot ja tiedot tietokoneen tilasta (esimerkiksi ikkunoiden sijainti ja koko) tallennetaan sisäiseen tallennuslaitteeseen, joten mitään tietoja ei häviä akkuvirran loppuessa. Jos tiedät, että et voi kytkeä tietokonetta virtalähteeseen pitkään aikaan, aseta tietokone horrostilaan.

## Akun varauksen loppuminen

- Jos akkuvirta loppuu, kun et ole tietokoneen luona, tietokoneen virransaanti lakkaa ja kaikki tallentamattomat tiedot häviävät. Kun käytät VAIO-tietokonetta akkuvirralla, tallenna tiedot usein ja aseta tietokone manuaalisesti horrostilaan tarvittaessa.

Aiheeseen liittyvää
Virtalähteen käyttämiseen liittyviä huomautuksia