VAIO-käyttöopas VPCEH2/VPCEJ2/VPCEK2/VPCEL2-sarja

FAQ

#### Mitä pitäisi tehdä, jos asiakirjaa ei pysty tulostamaan?

- Varmista, että tulostinasetukset on määritetty oikein.
  Lisätietoja tulostinasetuksista on tulostimen mukana toimitetussa oppaassa.

- Varmista, että tulostimen virta on kytketty.
  Lisätietoja on tulostimen mukana toimitetussa oppaassa.

- Varmista, että tulostimen virtajohdon ja verkkolaitteen sekä verkkolaitteen ja pistorasian väliset kytkennät on tehty kunnolla.

- Varmista, että oikea tulostinohjain on asennettu.
  Kun yhdistät uuden tulostimen, sinun on määritettävä oikea tulostinohjain. Lisätietoja tulostinohjaimen määrittämisestä on tulostimen mukana toimitetussa oppaassa tai valmistajan verkkosivustossa.

- Varmista, että tulostin on online- tai valmiustilassa. Tarkista sitten, että tulostinasetukset on määritetty tulostimen mukana toimitetun oppaan mukaisesti.

- Varmista, että tulostimen Määritä oletustulostimeksi -asetus on valittu. Lisätietoja on Windowsin Ohjeessa ja tuessa.

- Varmista, että tulostin on yhteensopiva VAIO-tietokoneeseen asennetun Windows-käyttöjärjestelmän kanssa.

- Varmista, että tulostin on kytketty verkkoon (lähiverkkoon).
  Jos tulostin on kytketty suoraan lähiverkkoon (LAN), varmista, että reititin tai keskitin on päällä.
  Jos tulostin on kytketty tulostinpalvelimeen, varmista, ettei tulostinpalvelimessa näy virhesanomaa.

- Varmista, että ohjelma toimii oikein.
  Käytetty ohjelma ei ehkä tue käyttämääsi asiakirjamuotoa. Tällöin asiakirja ei tulostu oikein. Ota yhteyttä ohjelman julkaisijaan tai tulostimen valmistajaan.

- Varmista, että oikea tulostimen portti on valittuna.
  Lisätietoja tulostimen porttiasetuksista saat tulostimen mukana toimitetusta oppaasta tai tulostimen valmistajalta.